Skal hele ruden skiftes ud, skal du kun betale din selvrisiko, hvis du har en kaskoforsikring.
Kan glasset repareres, så du slipper for udskiftning, skal du ikke betale selvrisiko.
Du får kun dækket glasskader med en kaskoforsikring og altså hverken med en delkasko- eller en ansvarsforsikring alene.
Som tilvalg til kaskoforsikring kan du få repareret eller udskiftet dine bilruder uden selvrisiko. Se afsnittet om tilvalg for mere information.